Lav et referat af nedenstående tekst:

Tekst:
Livredderne på Tversted Strand var i sidste uge involveret i en såkaldt livreddende aktion. Det viser den seneste uges aktionstal fra TrygFondens kystlivreddere. Den livreddende aktion fandt sted tirsdag i sidste uge, hvor livredderne i Tversted måtte komme en mand i en gummibåd til undsætning. - Livredderne bliver kontaktet, da en mand på grund af fralandsvinden er drevet til havs i en gummibåd med defekt påhængsmotor tre kilometer nordvest for livreddertårnet. Den ene livredder sejler ud mod gummibåden, mens den anden holder øje fra land, skriver TrygFonden Kystlivredning om aktionen. - Manden erkender hurtigt, at han har brug for hjælp, da livredderen når ud til ham, og han bliver trukket sikkert i land, lyder det videre. Eneste livreddende aktion i Nordjylland Aktionen ved Tversted er den eneste livredderende aktion, TrygFondens livreddere i Nordjylland har været involveret i den forgangne uge. Ud over den livredderende aktion ved Tversted var kystlivredderne ved strandene i Nordjylland en del af 25 førstehjælpsaktioner, 38 forebyggende aktioner og 1.338 oplysende indsatser. I Nordjylland er TrygFondens kystlivreddere til stede ved strandene i Blokhus, Løkken, Tornby, Tversted og Nørre Vorupør samt Sønderstrand ved Skagen og Palmestranden ved Frederikshavn.

Referat:
Kombinationen af fralandsvind og en defekt påhængsmotor skabte faretruende situation ved Tversted Strand.